

|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**ΥΠΟΥΡΓΕΙΟ ΠΑΙΔΕΙΑΣΚΑΙ ΘΡΗΣΚΕΥΜΑΤΩΝ--------ΠΕΡ. Δ/ΝΣΗ ΕΚΠ/ΣΗΣ ΘΕΣΣΑΛΙΑΣΔΙΕΥΘΥΝΣΗ Α/ΘΜΙΑΣ ΕΚΠ/ΣΗΣ ΛΑΡΙΣΑΣ |  | Λάρισα, 18/6/2020Α. Π. : 5351 |
| Ταχ. Δ/νση : Δήμητρας Τσάτσου 2 & Φαρσάλων Τ.Κ. 41335 ΛάρισαΠληροφορίες : Χατζημίχου Κωνσταντίνα  Υπεύθυνη Σχολικών ΔραστηριοτήτωνΤηλέφωνο : 2414409871, 6976552455FAX : 2414409839, 2414409870E-mail : kchatzim@sch.gr | ΠΡΟΣ: Δ/ντές-τριες, Προϊστάμενους/νες και Εκπαιδευτικούς Δημοτικών Σχολείων και Νηπιαγωγείων Π.Ε. Λάρισας**ΚΟΙΝ :**1. Περιφερειακή Δ/νση Α/θμιας & Β/θμιας Εκπ/σης Θεσσαλίας
2. ΠΕΚΕΣ Θεσσαλίας
3. Συντονίστρια Εκπαιδευτικού Έργου Αειφορίας
 |  |

**ΘΕΜΑ: «Ολοκλήρωση και απολογισμός προγραμμάτων Περιβαλλοντικής Εκπαίδευσης, Αγωγής Υγείας και Πολιτιστικών Θεμάτων Σχολικού Έτους 2019-2020»**

Η Δ/νση Α/θμιας Εκπ/σης Λάρισας δια της Υπεύθυνης Σχολ. Δρ. Π.Ε. Λάρισας, μετά το μνμ που ήρθε χθες από τη Δ.Υ.Ε.Π.Ε. Αειφορίας του ΥΠΑΙΘ και μας πληροφορεί ότι προετοιμάζεται σχετική εγκύκλιος για τα απολογιστικά στοιχεία προγραμμάτων σχολικών δραστηριοτήτων που υλοποιήθηκαν κατά το σχολικό έτος 2019-2020 και για να προλάβουμε τις ημερομηνίες σας ενημερώνουμε ότι:

Ενόψει της επερχόμενης λήξης της σχολικής χρονιάς, καταρχάς επιθυμούμε να ευχαριστήσουμε τους εκπαιδευτικούς για τη συνεργασία τους κατά την υλοποίηση των Προγραμμάτων Περιβαλλοντικής Εκπαίδευσης, Αγωγής Υγείας και Πολιτιστικών Θεμάτων καθώς και για τη συμμετοχή τους στα επιμορφωτικά σεμινάρια που διοργανώθηκαν από τη Διεύθυνσή μας.

Σχετικά με την ολοκλήρωση προγραμμάτων Σχολικών Δραστηριοτήτων και τις Βεβαιώσεις Υλοποίησης των Προγράμματοςισχύουν τα κάτωθι, σύμφωνα με την εγκύκλιο υλοποίησης των προγραμμάτων (αρ. πρωτ. 190790/Δ7/4-12-2019), ισχύουν τα ακόλουθα: Αμέσως μετά την ολοκλήρωση των προγραμμάτων κάθε σχολικής μονάδας, οι εμπλεκόμενοι εκπαιδευτικοί παρουσιάζουν στο Σύλλογο Διδασκόντων την αποτίμησή τους, προκειμένου να εντοπίζονται τα δυνατά και τα αδύνατα σημεία του προγράμματος και να διαχέονται οι καλές πρακτικές μαθητών/τριών και εκπαιδευτικών σε ολόκληρη τη σχολική κοινότητα. Ο Συντονιστής/τρια κάθε προγράμματος μεριμνά για την κατάθεση σχετικής έκθεσης αποτίμησης στον αντίστοιχο Υπεύθυνο Σχολικών Δραστηριοτήτων της Διεύθυνσης Εκπαίδευσης, μέσω του/της Διευθυντή/ντριας της σχολικής μονάδας. Η ενημέρωση του Υπευθύνου γίνεται με το ηλεκτρονικό ταχυδρομείο. Για τα προγράμματα που αποδεδειγμένα ολοκληρώθηκαν χορηγείται, για το τρέχον σχολικό έτος (2019-2020), «Βεβαίωση Υλοποίησης Προγράμματος» από τον Διευθυντή Εκπαίδευσης.

Σε συνέχεια των παραπάνω, παρακαλούνται οι εκπαιδευτικοί που εκπόνησαν προγράμματα (αγωγής υγείας, περιβαλλοντικής εκπαίδευσης και πολιτιστικά) τα οποία έχουν εγκριθεί από την Επιτροπή Σχολικών Δραστηριοτήτων (Α.Π.201/13-1-2020 με θέμα: Έγκριση Προγραμμάτων Σχολικών Δραστηριοτήτων» (Περιβαλλοντικής Εκπ/σης, Αγωγής Υγείας, και Πολιτιστικών Θεμάτων) Σχολ. Έτους 2019-20»):

**-οι συντονιστές/στριες των προγραμμάτων να συμπληρώσουν την ηλεκτρονική φόρμα απολογισμού :**

ΑΠΟΛΟΓΙΣΤΙΚΗ ΦΟΡΜΑ ΠΡΟΓΡΑΜΜΑΤΩΝ ΑΓΩΓΗΣ ΥΓΕΙΑΣ

<https://forms.gle/ohUqXUB7bSDTPZys6>

ΑΠΟΛΟΓΙΣΤΙΚΗ ΦΟΡΜΑ ΠΡΟΓΡΑΜΜΑΤΩΝ  ΠΕΡΙΒΑΛΛΟΝΤΙΚΗΣ ΕΚΠ/ΣΗΣ

<https://forms.gle/JMp6fp3N37KGcwxbA>

ΑΠΟΛΟΓΙΣΤΙΚΗ ΦΟΡΜΑ ΠΡΟΓΡΑΜΜΑΤΩΝ ΠΟΛΙΤΙΣΤΙΚΩΝ ΠΡΟΓΡΑΜΜΑΤΩΝ

<https://forms.gle/cPXPERWaoe36sBTa8>

Επισημαίνεται ότι για κάθε Πρόγραμμα υποβάλλεται ξεχωριστή φόρμα απολογισμού.

- **οι Διευθυντές/ντριες των Δημοτικών Σχολείων και οι Προϊστάμενοι/ες των Νηπιαγωγείων καλούνται να συμπληρώσουν ένα διαβιβαστικό** όπου θα υπάρχουν οι τίτλοι των Προγραμμάτων Σχολικών Δραστηριοτήτων που ολοκληρώθηκαν κατά το σχολικό έτος 2019-2020 και τα ονόματα των εκπαιδευτικών που τα υλοποίησαν και να επισυνάψουν

* μια έκθεση απολογισμού των Προγραμμάτων από τους Συντονιστές/τριες
* την εκτύπωσης της ή των βεβαιώσεων με το όνομα του κάθε εκπαιδευτικού στο πρόγραμμα (**έως και τρία (3) Προγράμματα**, σε ένα εκ των οποίων δύναται να ορίζεται ως Συντονιστής/στρια)

και να τα υποβάλουν σε έντυπη μορφή στο Γραφείο Σχολικών ΔραστηριοτήτωνΠ.Ε. Λάρισας **ως την Τετάρτη 24 Ιουνίου 2020.**

Οι εκπαιδευτικοί οι οποίοι παρήγαγαν εκπαιδευτικό υλικό σε έντυπη ή καλύτερα σε ηλεκτρονική μορφή παρακαλούνται να το αποστείλουν στο Γραφείο Σχολικών Δραστηριοτήτων, ώστε να είναι δυνατή η αξιοποίησή του κατά την υλοποίηση Προγραμμάτων σχετικής θεματολογίας στο πλαίσιο ανταλλαγής «Καλών Πρακτικών», **μέχρι τη λήξη του σχολικού έτους.**

**Οι υπεύθυνοι εκπαιδευτικοί που δανείστηκαν σχετικό υλικό από την Διεύθυνση Πρωτοβάθμιας Εκπαίδευσης Λάρισας (Τμήμα Σχολικών Δραστηριοτήτων) παρακαλούνται να φροντίσουν άμεσα για την επιστροφή του δανειζόμενου υλικού στην κατάσταση που το παρέλαβαν.**

 **Η Αναπληρώτρια Διευθύντρια**

 **Παπαδοπούλου Σοφία**